|  |  |  |  |  |  |
| --- | --- | --- | --- | --- | --- |
| cali | | |  |  | |
| “Bravo Schools-Δημιουργούμε έναν καλύτερο κόσμο”, QualityNet Foundation | | |  | Θεματική: Φροντίζω το Περιβάλλον  Υποθεματική: Αειφόρος Ανάπτυξη  Απευθύνεται σε μαθητές/μαθήτριες: Α΄ – ΣT΄ Δημοτικού  Α΄ – Γ΄ Γυμνασίου  Διάρκεια στο τετράμηνο:  17 εργαστήρια/ κυμαινόμενη διάρκεια (28 διδ. ώρες-32 διδ. ώρες) | |
|  | | |  |  | |
| **Περιγραφή (50-100 λέξεις)** Το «Bravo Schools-Δημιουργούμε έναν καλύτερο κόσμο» αποτελεί ένα πολυεπίπεδο πρόγραμμα ενημέρωσης & εκπαίδευσης των μαθητών/τριών για τους 17 Παγκόσμιους Στόχους της Βιώσιμης Ανάπτυξης στην Α/θμια & Β/θμια Εκπαίδευση. Στόχο έχει τη μεταβολή της στάσης των μαθητών/τριών απέναντι στα μεγάλα προβλήματα του σύγχρονου κόσμου και τη δημιουργία ενεργών πολιτών. Το πρόγραμμα ενσωματώνει την ανάπτυξη μιας ολοκληρωμένης προσέγγισης στους Παγκόσμιους Στόχους ή μεμονωμένων ενημερώσεων για συγκεκριμένες θεματικές για κάθε Στόχο. Υλοποιείται στο σύνολό του από τον εκπαιδευτικό της τάξης. **Στοχευόμενες δεξιότητες****Δεξιότητες – 1ος κύκλος** Δημιουργικότητα, Επικοινωνία, Κριτική σκέψη, Συνεργασία **Δεξιότητες – 2ος κύκλος** Aυτομέριμνα, Ενσυναίσθηση και ευαισθησία, Κοινωνικές Δεξιότητες, Πολιτειότητα, Πρωτοβουλία, Υπευθυνότητα **Δεξιότητες – 3ος κύκλος** Συνδυαστικές δεξιότητες ψηφιακής τεχνολογίας - επικοινωνίας και συνεργασίας, Ψηφιακός γραμματισμός **Δεξιότητες – 4ος κύκλος** Επίλυση προβλημάτων, Μελέτη περιπτώσεων, Στρατηγική σκέψη **Δραστηριότητες**  **1ο εργαστήριο: Εισάγοντας τους μαθητές και τις μαθήτριες στους Παγκόσμιους Στόχους της Βιώσιμης Ανάπτυξης (60 λεπτά)**  Οι μαθητές γνωρίζουν τους 17 Παγκόσμιους Στόχους της Βιώσιμης Ανάπτυξης και τη σπουδαιότητά τους για τον άνθρωπο, την κοινωνία και τον πλανήτη μας.    **2ο εργαστήριο: «Κάθε πιάτο λέει μια ιστορία» Σχέδιο μαθήματος για την τροφή (60 λεπτά)**  Στο 2ο εργαστήριο, οι μαθητές/τριες αντιλαμβάνονται τη σύνδεση των στόχων Βιώσιμης Ανάπτυξης με την καθημερινότητά τους, μέσα από ατομικές και ομαδικές δραστηριότητες, όπου καλούνται να σκεφτούν και να αξιολογήσουν τους τρόπους με τους οποίους το φαγητό συνδέεται με τους Παγκόσμιους Στόχους. Στο τέλος τους εργαστηρίου προτείνονται από τους μαθητές/τριες πορείες δράσεις ως προσωπικές δεσμεύσεις των ίδιων, για την επίτευξη των Στόχων μέσα από τις διατροφικές τους επιλογές και συμπεριφορές.  **3ο εργαστήριο: Συζήτηση για τους Παγκόσμιους Στόχους (45 λεπτά)**  Οι μαθητές/τριες χωρισμένοι σε έξι (6) ομάδες, συλλέγουν δεδομένα και αναπτύσσουν επιχειρήματα υπέρ ή κατά των Παγκόσμιων Στόχων, βάσει της ανάθεσης που τους έχει γίνει. Στη συνέχεια ακολουθεί η παρουσίαση των επιχειρημάτων κάθε ομάδας με μορφή debate και ολοκληρώνεται με την διερεύνηση των επιχειρημάτων που υπερίσχυσαν, σχηματοποιώντας τα αποτελέσματα με τα σώματα των μαθητών/τριών.  **4ο εργαστήριο: Πώς εφαρμόζω τους στόχους της Βιώσιμης Ανάπτυξης στην καθημερινότητά μου (60 λεπτά)**  Αντικείμενο του εργαστηρίου είναι οι μαθητές/τριες να βρούνε νέους δημιουργικούς τρόπους για να επικοινωνήσουν τους 17 Στόχους Βιώσιμης Ανάπτυξης. Οι μαθητές, αφού παρακολουθήσουν βίντεο σχετικά με τους Στόχους και τη Βιώσιμη Ανάπτυξη, προτείνουν τρόπους υλοποίησης κάθε ενός στόχου που αναφέρεται. Οι προτάσεις των παιδιών γίνονται με παιγνιώδη τρόπο, με τη χρήση χάρτινων αεροπλάνων στα οποία καταγράφουν τις προτάσεις τους. Το εργαστήριο ολοκληρώνεται με την επιλογή μιας ιδέας προς υλοποίηση, την οποία θεωρούν σημαντική για την τάξη τους.  **5ο εργαστήριο: Οι Πρωτοπόροι της Διατροφής: Γενιά Ζ (60-90 λεπτά)**  Οι μαθητές/τριες εισάγονται στην έννοια «πρωτοπόρος» και στο πώς οι διατροφικές τους επιλογές για την επίτευξη των Παγκόσμιων Στόχων μπορούν να καταστήσουν τους ίδιους πρωτοπόρους. Σε μικρές ομάδες καλούνται να σχεδιάσουν την Αλυσίδα Επιπτώσεων αναφορικά με δύο συγκεκριμένους Στόχους («Μηδενική Φτώχεια», «Καλή Υγεία & Ευημερία»). Στη συνέχεια, με την ανάγνωση κόμικς, θεατρικού παιχνιδιού και εικαστικής κατασκευής, αναφέρονται στα γεύματα που τρώνε και πώς αυτά συνδέονται ή μπορούν να συνδεθούν με τους Παγκόσμιους Στόχους, ολοκληρώνοντας το εργαστήριο με το μοίρασμα της υπόσχεσής τους σχετικά με την ορθή διατροφή.  **6ο εργαστήριο: Σε τι κόσμο θέλουμε να ζούμε το 2030; (60-90 λεπτά)**  Οι μαθητές/τριες εισάγονται στην έννοια της κοινωνικής ανισότητας, ενημερώνονται για τους Παγκόσμιους Στόχους και τη σύνδεσή τους με την καθημερινότητα. Χωρίζονται σε ομάδες και δημιουργούν το χάρτη της «Χώρας των Παγκόσμιων Στόχων». Κάθε ομάδα σχεδιάζει τη χώρα της όπως θα ήθελε να είναι το 2030 εάν οι Στόχοι έχουν επιτευχθεί, και διερευνά ποιες προϋποθέσεις/ενέργειες απαιτούνται σε επίπεδο χώρας. Το εργαστήριο ολοκληρώνεται με την παρουσίαση των χωρών, τη σύνδεση αυτών, και τη μεταφορά των προτάσεων των μαθητών/τριών στην πραγματική ζωή.  **7ο εργαστήριο: Μετατρέποντας τη γνώση σε δράση, Ξεκινώντας ένα σχέδιο δράσης της Τοπικής Κοινότητας (4 ώρες)**  Στόχος του εργαστηρίου είναι να διερευνήσουν οι μαθητές/τριες τους τρόπους με τους οποίους μπορούν να αξιοποιήσουν τη γνώση για τους Παγκόσμιους Στόχους για να βελτιώσουν την τοπική τους κοινότητα. Στη διάρκεια ενός περίπατου, οι μαθητές/τριες χαρτογραφούν την περιοχή τους και εντοπίζουν προβλήματα για τα οποία στη συνέχεια αναζητούν συμβουλές για την αντιμετώπισή τους από διαφορετικές πηγές, συνεργάζονται για την πρόταση ιδεών, καταλήγοντας στη δημιουργία και δημοσιοποίηση ενός Σχεδίου Δράσης.  **8ο εργαστήριο: Όλοι μπορούμε να είμαστε Πρεσβευτές των 17 Παγκόσμιων Στόχων (45-60 λεπτά)**  Το εργαστήριο ξεκινάει με αναφορά στον όρο «πρεσβευτής» και σε ανθρώπους και οργανώσεις που τους έχει αποδοθεί ο όρος αυτός, αξιοποιώντας προηγούμενες γνώσεις των μαθητών/τριών. Στη συνέχεια, γίνεται σύνδεση των ανθρώπινων δεξιοτήτων με την επίτευξη των Παγκόσμιων Στόχων και η αναγνώριση των προσωπικών δυνατοτήτων των μαθητών/τριών προς αυτή την κατεύθυνση. Το εργαστήριο ολοκληρώνεται με τη δημιουργία των προσωπικών τους πορτρέτων ως πρεσβευτές και την απόφαση σε επίπεδο τάξης των Στόχων που επιλέγουν να υποστηρίξουν με το σχεδιασμό δράσεων.  **9ο εργαστήριο: Κλιματική αλλαγή (60 λεπτά)**  Αντικείμενο του εργαστηρίου αποτελεί οι μαθητές/τριες να ανταλλάξουν εμπειρίες, γνώσεις και συναισθήματα, σχετικά με την κλιματική αλλαγή. Μέσα από την αλληλεπίδραση των μαθητών/τριών με ελεύθερο τρόπο για την καταγραφή πληροφοριών, τα παιδιά συλλέγουν προσωπικά στοιχεία τα οποία στη συνέχεια παρουσιάζονται στην ολομέλεια και αποτελούν αντικείμενο συζήτησης, με καταληκτική αναφορά στα συναισθήματα της ομάδας σχετικά με την κλιματική αλλαγή.  **10ο εργαστήριο: Παιδιά σε κίνηση (60 λεπτά)**  Στόχος του εργαστηρίου είναι μια σύντομη εισαγωγή στις ζωές των παιδιών από τη σκοπιά του πρόσφυγα και του μετανάστη. Για την προσέγγιση του θέματος προβάλλεται σχετικό βίντεο και οι μαθητές/τριες εργάζονται σε ομάδες για να συζητήσουν και να καταθέσουν τις απόψεις τους σχετικά με εικόνες που τους δίνονται. Θα βοηθήσει το να έχουν τα παιδιά χρόνο να το συζητήσουν σε δύο διδακτικές ώρες.  Στο συγκεκριμένο εργαστήριο περιλαμβάνεται πρόταση επέκτασης της δράσης στο σπίτι, με τη συμβολή των γονέων.  **11ο εργαστήριο: Γράφοντας το Μέλλον της Παιδικής Ηλικίας: για κάθε Παιδί, για κάθε Δικαίωμα (60 λεπτά)**  Αντικείμενο του εργαστηρίου αποτελεί η Σύμβαση των Δικαιωμάτων του Παιδιού. Οι μαθητές/τριες καταγράφουν και συζητούν τις ιδέες τους σχετικά με το περιεχόμενο της φράσης «παιδική ηλικία» και ενημερώνονται για την ύπαρξη της Σύμβασης για τα Δικαιώματα του Παιδιού. Μελετούν την ευρύτερη πρόοδο και τις προκλήσεις που παρουσιάζονται σχετικά με τα Δικαιώματα των Παιδιών, συζητούν τα αποτελέσματα της έρευνάς τους και προτείνουν τρόπους μετατροπής των αρνητικών στοιχείων που έχουν εντοπίσει σε θετικά. Το εργαστήριο ολοκληρώνεται με τη δημιουργία οραμάτων των μαθητών/τριών σχετικά με το πώς φαντάζονται τα Δικαιώματα των Παιδιών και την ελεύθερη έκφραση τους (δημιουργία στίχων, συγγραφή άρθρων, κ.ά.)  **12ο εργαστήριο: Η μετανάστευση είναι μέρος της κοινής μας ιστορίας (30 λεπτά)**  Στόχο του εργαστηρίου αποτελεί η κατανόηση από μέρους των μαθητών/τριών του γεγονότος πως η μετανάστευση μας επηρεάζει όλους, καθώς και η καλλιέργεια της ενσυναίσθησης των αναγκών και των ανησυχιών των άλλων. Οι μαθητές, μετά από προεργασία στο σπίτι, μεταφέρουν στην τάξη ταξίδια που η οικογένειά τους χρειάστηκε να κάνει και στη συνέχεια σε ομάδες συζητάνε σχετικά με τις ιστορίες που άκουσαν. Στη συνέχεια, σε επίπεδο ολομέλειας, αναφέρουν πιθανή αλλαγή στην οπτική τους σχετικά με τη μετανάστευση.  Το συγκεκριμένο εργαστήριο απαιτεί προεργασία στο σπίτι με τη συμβολή των γονέων.  **13ο εργαστήριο: Δεν υπάρχει ισότητα στον κόσμο. Είναι δίκαιο αυτό; (60 λεπτά)**  Οι μαθητές/τριες συζητάνε το θέμα της ανισότητας σε επίπεδο ολομέλειας με αφορμή υλικό που τους δίνεται. Στη συνέχεια, χωρίζονται σε ομάδες και συζητάνε για μία μορφή ανισότητας που επιλέγουν και την παρουσιάζουν στην τάξη. Μετά από ψηφοφορία επιλέγεται μία ανισότητα και τα παιδιά δημιουργούν μία αλυσίδα επιπτώσεων σε πολλαπλά επίπεδα.  **14ο εργαστήριο: Οι επιπτώσεις της ρύπανσης για τον πλανήτη και τη ζωή μας (60 λεπτά)**  Οι μαθητές/τριες αναγνωρίζουν και καταγράφουν κατά την παρακολούθηση βίντεο μορφές ρύπανσης που παρουσιάζονται σε αυτό. Στη συνέχεια, σε ομάδες των τεσσάρων ατόμων, μελετώνται συγκεκριμένες περιπτώσεις μορφών ρύπανσης, για τις οποίες οι ομάδες προτείνουν ιδέες πρόληψης και εξάλειψης αυτών. Στη συνέχεια, κάθε ομάδα καταγράφει δύο ενέργειες που μπορεί να κάνει σε καθημερινή βάση για την πρόληψη της ρύπανσης της τοπικής κοινωνίας.  **15ο εργαστήριο: Αφήνω χώρο στη φύση: Γιατί η βιοποικιλότητα είναι κλειδί για την επίτευξη των Παγκόσμιων Στόχων (45 λεπτά)**  Αφετηρία του εργαστηρίου αποτελεί μια συζήτηση σχετικά με τη διαφοροποίηση μεταξύ των όρων «επιθυμία» και «ανάγκη» και τους πόρους που ο άνθρωπος χρειάζεται για να καλύψει τις ανάγκες του, καταλήγοντας στην άμεση σύνδεσή του με το περιβάλλον. Στη συνέχεια, οι μαθητές/τριες γνωρίζουν τον όρο «βιοποικιλότητα», πώς ο άνθρωπος επιδρά σε αυτή και πώς αυτή συνδέεται με τους Παγκόσμιους Στόχους, προτείνοντας τρόπους διατήρησης της βιοποικιλότητας.  **16ο εργαστήριο: Μια ιδέα: Μια εβδομάδα (7 x 45 λεπτά)**  Το εν λόγω εργαστήριο αποτελεί ένα σχέδιο μαθήματος διάρκειας μίας (1) εβδομάδας, στη διάρκεια της οποίας οι μαθητές/τριες θα διατυπώσουν τις δικές τους ιδέες για έναν καλύτερο κόσμο. Το σχέδιο μαθήματος περιλαμβάνει τον εντοπισμό προβλημάτων από τα παιδιά σε προσωπικό επίπεδο, επίπεδο σχολείου και επίπεδο κοινότητας, προτάσεις για την αντιμετώπισή τους, τη δημιουργία ενός σχεδίου δράσης υλοποίησης της πρότασης που υπερψηφίστηκε και εφαρμογή αυτού, και τέλος τη διάχυση της δράσης τους στην ευρύτερη σχολική κοινότητα.  **17Ο εργαστήριο: Παγκόσμιοι Στόχοι – Χάρτινες Αλυσίδες (45 λεπτά)**  Οι μαθητές/τριες δημιουργούν μία χάρτινη αλυσίδα με προτάσεις επίτευξης των Παγκόσμιων Στόχων και την αναρτούν στην τάξη τους. **Προσαρμογές για εμποδιζόμενους μαθητές** Όχι **Επέκταση** Α) Δημιουργία μαθητικών δημιουργιών (κατασκευές, ζωγραφική, εκπαιδευτικά παιχνίδια, μηνύματα) και συμμετοχή με αυτές σε τοπικά Φεστιβάλ & σε καμπάνιες ενημέρωσης στις Παγκόσμιες Ημέρες που σχετίζονται με τους Παγκόσμιους Στόχους Βιώσιμης Ανάπτυξης, β) ανάρτηση των αποτελεσμάτων των εργασιών τους στην ανοικτή πλατφόρμα του [Παρατηρητηρίου Βιωσιμότητας](https://observatory.sustainablegreece2020.com/home/) και να αξιοποιηθούν ως καλές εκπαιδευτικές πρακτικές, γ) συμμετοχή στον [Πανελλήνιο Σχολικό Διαγωνισμό](http://www.bravoschools.gr) για τους 17 Παγκόσμιους Στόχους του ΟΗΕ Bravo Schools, δ) συμβολή στη δημιουργία της [ΕΛΛΗΝΙΚΗΣ ΒΙΒΙΛΙΟΘΗΚΗΣ ΤΩΝ ΣΤΟΧΩΝ](https://inactionforabetterworld.com/greek-sdgs-library/), όπου γίνεται η ανάπτυξη τοπικών προσεγγίσεων για τους Στόχους (localizing SDGs), ε) συμβολή στην ετήσια έρευνα καταγραφής της ωριμότητας των Παγκόσμιων Στόχων στην εκπαιδευτική κοινότητα, στ) συμβολή στη δημιουργία του in action families, του ενημερωτικού newsletter για την οικογένεια & τα παιδιά, η) ένταξη στο Δίκτυο Σχολείων Πρεσβευτών των 17 Παγκόσμιων Στόχων In Action SDGs Schools Club στην Ελλάδα και δημιουργία τοπικού Δικτύου Πρεσβευτών των 17 Παγκόσμιων Στόχων σε επίπεδο πόλης In Action SDGs Cities Club & το Δίκτυο Μαθητών Είμαι in action (που αποτελεί το μαθητικό Δίκτυο των Πρεσβευτών των Παγκόσμιων Στόχων), θ) ένταξη στο Παγκόσμιο Δίκτυο Σχολείων του [The World’s Largest Lesson](https://worldslargestlesson.globalgoals.org/) (το Μεγαλύτερο μάθημα του Κόσμου) εκπροσωπώντας την ελληνική εκπαιδευτική κοινότητα στο παγκόσμιο κίνημα που ηγείται από τον ΟΗΕ. **Αξιολόγηση** Η αξιολόγηση γίνεται μέσω:   * Ερωτηματολογίου που συμπληρώνεται από τον εκπαιδευτικό * Λήψης αναφορών (σχολίων) εκπαιδευτικών * Καταγραφής τηλεφωνικών θετικών / αρνητικών παρατηρήσεων * Παρακολούθησης συμμετοχής (αριθμητικά δεδομένα) * Καταγραφής συμμετοχών στην πλατφόρμα του Πανελλήνιου Σχολικού Διαγωνισμού bravoschools.gr |  | | | **Σύνδεση με το Π.Σ:**Σύνδεση με αειφορία, πολιτειότητα, προγράμματα αγωγής υγείας, περιβαλλοντικής εκπαίδευσης, μελέτης περιβάλλοντος, κοινωνικής & πολιτικής αγωγής, πολιτιστικών θεμάτων, κυκλοφοριακής αγωγής, καθώς και με την υλοποίηση project διαθεματικής προσέγγισης στο πλαίσιο της ευέλικτης ζώνης /ολοήμερου για το Δημοτικό Σχολείο ή στο πλαίσιο των προαιρετικών σχολικών δραστηριοτήτων**Εκτυπώσιμο Υλικό**Υπάρχει ενσωματωμένο στο σύνδεσμο του πεδίου «Απαραίτητοι σύνδεσμοι»**Απαραίτητοι Σύνδεσμοι** <https://inactionforabetterworld.com/το-μεγαλύτερο-μάθημα-του-κόσμου/> **Οπτικοακουστικό υλικό**Υπάρχει ενσωματωμένο στο σύνδεσμο του πεδίου «Απαραίτητοι σύνδεσμοι»**Διαδραστικό υλικό**Όχι**Υποστήριξη εκπαιδευτικού** <https://inactionforabetterworld.com/greek-sdgs-library/>  <https://inactionforabetterworld.com/για-εκπαιδευτικούς/> Υπάρχει ενσωματωμένο υλικό στο σύνδεσμο του πεδίου «Απαραίτητοι σύνδεσμοι» Φυσική παρουσία  Σε εθνικό επίπεδο, εφόσον επικουρικά ζητηθεί από τη σχολική μονάδα |